  **ข่าวประชาสัมพันธ์**

**กรุงไทย ผนึก สมาคมวิทยาลัยเทคโนโลยีและอาชีวศึกษาเอกชนฯ หนุนการศึกษายุคดิจิทัล ผ่าน Krungthai Campus App**

ธนาคารกรุงไทย ร่วมกับ สมาคมวิทยาลัยเทคโนโลยี และอาชีวศึกษาเอกชนแห่งประเทศไทย ในพระราชูปถัมภ์ฯ ยกระดับการบริหารจัดการสถาบันการศึกษา ที่เป็นสมาชิกกว่า 400 แห่ง ผ่าน Krungthai Campus Application นวัตกรรมดิจิทัลแบบ One Stop Service ตอกย้ำความมุ่งมั่นนำเทคโนโลยีดิจิทัล ยกระดับการศึกษาไทย

**นายวิเชียร์ เนียมน้อย** นายกสมาคมฯกล่าวว่าความร่วมมือกันในครั้งนี้ ทางสมาคมวิทยาลัยเทคโนโลยี และอาชีวศึกษาเอกชนแห่งประเทศไทยในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ที่มีสถาบันต่างๆ ร่วมเป็นสมาชิกอยู่กว่า 400 แห่ง ตามพันธกิจของสมาคมฯ ที่ต้องการยกระดับคุณภาพการศึกษา ด้วยการนำเทคโนโลยีมาประยุกต์ใช้ ร่วมผลักดันการเกิดการใช้งานจริงซึ่งเป็นประโยชน์กับสมาชิกในสมาคมฯ และรวมถึงนักเรียนนักศึกษา ทั้งนี้ เพื่อเพิ่มประสิทธิภาพของการดำเนินงานและการบริหารจัดการภายในสถาบัน ให้ดียิ่งขึ้น

**นางสาวนารีรัชย์ อริยประยูร** ผู้บริหารสายงานกลยุทธ์และผลิตภัณฑ์รายย่อย ธนาคารกรุงไทย กล่าวว่า ธนาคารกรุงไทย มุ่งมั่นพัฒนาผลิตภัณฑ์และบริการทางการเงิน เพื่อตอบโจทย์ลูกค้าในทุกมิติ โดยเฉพาะด้านการศึกษา ซึ่งเป็น 1 ใน 5 ระบบนิเวศหลักที่ธนาคารให้ความสำคัญ โดยนำเทคโนโลยีมาเพิ่ม ขีดความสามารถการบริหารจัดการสถาบันการศึกษาให้มีประสิทธิภาพยิ่งขึ้น ล่าสุด ร่วมกับ **สมาคมวิทยาลัยเทคโนโลยีและอาชีวศึกษาเอกชนแห่งประเทศไทย ในพระราชูปถัมภ์ฯ** นำระบบ **Krungthai Campus Application** ยกระดับการบริหารจัดการและเชื่อมโยงข้อมูลของสมาชิกของสมาคมฯ กว่า 400 แห่ง ตอบโจทย์ด้วยระบบ Payment Platform รองรับการชำระค่าเทอมและค่าธรรมเนียมผ่านต่างๆ บัตรเดบิต หรือ บัตรเครดิตที่มีสัญลักษณ์ VISA ผ่านเว็บไซต์ของมหาวิทยาลัย หรือ QR Payment สะดวก รวดเร็ว และปลอดภัย พร้อมรับสิทธิประโยชน์เพิ่มเติมจาก "เป๋าตังเปย์" บนแอปฯ เป๋าตัง เพิ่มความคุ้มค่าในการใช้จ่ายให้กับผู้ใช้งาน

-2-

 **Krungthai Campus Application เป็น One Stop Service** ในการบริหารจัดการภายในสถาบัน สามารถอัปเดตข่าวสารและกิจกรรมสำคัญของมหาวิทยาลัยได้อย่างสะดวก รองรับการจัดการข้อมูลส่วนตัว การจองสถานที่และอุปกรณ์ การเช็คชื่อผู้เข้าร่วมกิจกรรม พร้อมพัฒนาระบบบัตรนักศึกษาและบุคลากรเป็นบัตร Krungthai Student Smart Card รองรับการยืนยันตัวตนผ่าน Krungthai Digital ID เพื่อเชื่อมโยงทุกการใช้ชีวิตในมหาวิทยาลัย โดยปัจจุบัน **Krungthai Campus Application** ได้รับความไว้วางใจจากสถาบันการศึกษากว่า 38 แห่ง และมีผู้ใช้งานกว่า 300,000 ราย สะท้อนถึงความเชื่อมั่นในการนำเทคโนโลยีดิจิทัลมาเพิ่มประสิทธิภาพบริหารจัดการสถาบันการศึกษา เพื่อยกระดับการศึกษาและขับเคลื่อนประเทศอย่างยั่งยืน สอดคล้องกับวิสัยทัศน์ **"กรุงไทย เคียงข้างไทย สู่ความยั่งยืน"**

**ทีม Marketing Strategy**

**22 พฤษภาคม 2568**